ועדת הכספים, כנסת 18, פרוטוקול מספר 616, 2010-12-21 17:40

משה גפני: חוק עידוד השקעות הון.

משה גפני: רבותיי, אחד הסעיפים השנויים במחלוקת בנושא של עידוד השקעות הון היה לגבי ההחרגות שהיו בסעיפים שונים בחוק הזה.

משה גפני: היו דיונים אצל יושב ראש הכנסת ועד לפני שעה הייתי בעד פשרות ועכשיו השתניתי, אבל זה לא חשוב.

משה גפני: עד לפני שעה הייתי כל הזמן בעד פשרות ואמר לי יושב ראש הכנסת שהיה בדיון אצלו כמה פעמים כדי להגיע לפשרה בנושאים מרכזיים שנוגעים לחוק הזה.

משה גפני: על כן אני ביקשתי ממנו והזמנתי אותו לכאן, ואני מודה לו על שהגיע לוועדה לאחר שהוא אמר לי שהגיעו להסכמות באחד הנושאים המרכזיים של החוק.

משה גפני: אני מודה ליושב ראש הכנסת על כך שהוא בא להציג את הדברים.

משה גפני: אדוני יושב ראש הכנסת, בבקשה.

ראובן ריבלין: תודה רבה.

ראובן ריבלין: קודם כל, אני מאוד מודה לך אדוני יושב ראש הוועדה על שהשתמשת בנוכחותי כדי להבהיר הבהרות רציניות למשרד האוצר.

משה גפני: משרד האוצר יודע.

משה גפני: תאמין לי שהוא יודע.

ראובן ריבלין: אני רוצה להתייחס רק לדבר אחד והוא אחד החוקים שהוכללו בחוק ההסדרים ושהוא חוק שמהווה אוניית דגל של התקציב הזה, וזה חוק עידוד השקעות הון.

ראובן ריבלין: אני רוצה להבהיר לכם בצורה חד משמעית שלא תשתמע לשתי פנים שחוק זה הוכנס לחוק ההסדרים מהטעם הפשוט שאיש לא מתנגד לו אלא מה, כולם רוצים להיות בתוכו.

ראובן ריבלין: זאת אומרת, החוק הוא כל כך טוב שכולם רוצים להיות בתוכו.

ראובן ריבלין: אין התנגדות לעובדה שכולם רוצים שהחוק יאושר אבל הם רוצים להיות מאושרים מאישור החוק לא רק מבחינת מדינת ישראל אלא מבחינת כל אחד ואחד מהאינטרסים שלו.

ראובן ריבלין: זאת אומרת, חוק זה מבחינת הכנסת, מבחינת מטרות הציבור ומבחינת היותנו נציגי ציבור, החוק הזה הוא עניין ציבורי מהמדרגה הראשונה.

ראובן ריבלין: אין עליו ערעור בכל מה שקשור לתוכנו אלא לתחולתו לגבי אנשים כאלה וכאלה.

ראובן ריבלין: אם למשל החוק הזה טוב לכל הארץ אבל מחריגים את אור עקיבא, בהחלט אור עקיבא יכולה לבוא ולומר דבר כזה או אחר.

יעקב אדרי: לא, אדוני.

יעקב אדרי: אדוני היושב ראש, אני מאוד מכבד אותך, אבל אין לנו הסכמה לגבי התוכן.

משה גפני: היושב ראש אמר דבר נכון.

משה גפני: החוק הוא טוב.

משה גפני: המאבק כאן הוא את מי מכניסים לתוכו.

ראובן ריבלין: אדוני השר לשעבר אדרי, אני גם לא אומר לחברי הכנסת איך להצביע.

ראובן ריבלין: אני בכלל לא אומר לחברי הכנסת איך להצביע.

ראובן ריבלין: אני אומר שמכל האנשים שפגשתי בעטיו של חוק זה, כי הוא ספינת הדגל של הרפורמות שמביא משרד האוצר והוא דבר שאין עליו מחלוקת האם צריך אותו או לא צריך אותו.

ראובן ריבלין: כולם גומרים עליו את ההלל אלא שיש כאלה שהם מחוץ לבית הכנסת כאשר מתפללים את תפילת הלל.

ראובן ריבלין: לשם כך אנחנו ניסינו לראות איך אנחנו יכולים להסיר התנגדויות כי בזמנו היה אדם שבישר לעם או לחברים שתי בשורות, האחת טובה והאחת רעה.

ראובן ריבלין: הבשורה הרעה הוא אומר שאתם תאכלו כולכם זבל, והוא אמר את זה במילה אחרת בת שלוש אותיות.

ראובן ריבלין: הבשורה הטובה היא שיש מספיק לכולם.

ראובן ריבלין: לעומת זאת, כאן יש בהחלט רפורמה שהיא חשובה מאוד, קודם כל לאזרחי מדינת ישראל.

ראובן ריבלין: אתם תחליטו אם אתם רוצים אותה או לא בשם אזרחי ישראל, כל אחד על פי השקפת עולמו, אבל אין מספיק לכולם.

ראובן ריבלין: לכן באה המדינה וקבעה שאין כאן עניין שזה בתפיסה כלכלית כזאת או בתפיסה כלכלית אחרת.

ראובן ריבלין: נדמה לי שהדבר היה בא לידי ביטוי ונסרדישי שיחד אתו אנחנו עשינו הרבה לפני החוק הזה את כל מה שקרה בירושלים כאשר אחד המפעלים רצה לעזוב את ירושלים והשארנו אותו כאן בעזרת ידידך וחברך סגן יושב ראש הכנסת הרב אורי מקלב.

ראובן ריבלין: אנחנו כבר ניסינו את הדרך בה הלכנו בחוק זה בדרך אחרת שיישמנו אותה כאן בירושלים בטרם צאתו של חוק זה לאור בעזרתו של נסרדישי.

ראובן ריבלין: אני רוצה לומר לכם שהיו כמובן דברים שבאנו לדיבור עם התעשיות הביטחוניות של מדינת ישראל ואני מודיע לכם חגיגית שאני מביא ליושב ראש ועדת הכספים – אין כאן סוד ואתה תוכל להראות את זה, ואני מבקש להכניס את זה בהתאם לעצתה של היועצת המשפטית המהוללת והטובה של ועדת הכספים, וזה אני אומר כחבר ועדה כמוכם בקדנציה הבאה ובקדנציה הקודמת.

משה גפני: בקדנציה הקודמת.

משה גפני: אל תתחייב על הקדנציה הבאה.

ראובן ריבלין: אני לא מספיק מוכשר לחלום שבקדנציה הבאה אני אוכל להיות בוועדת הכספים.

ראובן ריבלין: בוועדת הכספים עדיין לא הוכחתי את עצמי מספיק.

ראובן ריבלין: אני מתכבד לבוא ולומר לכם שבאמת הסתייגויות מהחרגה של דברים שהם חשובים למדינת ישראל, שאנחנו דיברנו בהם, הוסרו מתוך כך שהגיעו להבנה שהמדינה, שהיא הבעלים של אותן חברות, יכולה להסתדר יחד עם החברות ויודעת איך לגור בכפיפה אחת באותו בית.

ראובן ריבלין: לא היינו צריכים לעשות לא הסכם נישואין והן לא ביקשו הסכם גירושין.

ראובן ריבלין: המזונות הם דברים חשובים כי אנחנו מתחייבים בזמן החופה לאכול אותם דברים שהאישה צריכה לתת לבעל ואנחנו מכבדים את זה.

ראובן ריבלין: אדוני, אני מתכבד להביא לך מכתב שבו אני כותב לשר האוצר ולמערכות השונות שאני מודה להם על שיתוף הפעולה ועל כך שבשום שכל ודעת מאפשרים את חקיקת חוק שהוא כל כך חשוב לציבור בישראל, חוק עידוד השקעות הון שאנחנו חסרים אותו והוא בא לפתור הרבה בעיות שנמצאנו במצב שבו כסף לא היה לעידוד השקעות הון ולא היו לנו דרכים לעודד השקעות הון.

ראובן ריבלין: אני מברך את נסרדישי.

ראובן ריבלין: הרעיון ללכת בדרך שאתם רואים אותה בחוק הוא רעיון טוב.

ראובן ריבלין: אם אתם חושבים שצריך להצביע בעד, תצביעו בעדו.

ראובן ריבלין: אם אתם חושבים שצריך להצביע נגדו, תצביעו נגדו.

ראובן ריבלין: כל מה שאני אומר לכם, כל אותם דברים שהיו במסגרת של אי הבנות גדולות בתוך הבית, הקדוש ברוך הוא עזר לי והצלחתי להביא לידי מצב שבו כולם באו להבנה ואין שום מחלוקת בעניין זה, אדוני יושב ראש הקואליציה והאופוזיציה.

ראובן ריבלין: באתי רק לומר לכם שהדברים נמצאים אצלך ואם אתה תחליט להראות אותם, אין כאן סודות.

ראובן ריבלין: יחד עם זאת, זה בהחלט עניין פרטי בתוך החברה עצמה.

ראובן ריבלין: אתם יכולים להסתכל.

ראובן ריבלין: אני מצהיר בפניכם בשם כל הצדדים הנוגעים בדבר שאין יותר מחלוקת בעניין זה.

ראובן ריבלין: אנחנו הבאנו חוק שהוא חוק שכולם רוצים להיכלל בתוכו אבל לא את כולם אפשר היה להכניס לתוכו.

ראובן ריבלין: אני מאחל לוועדה שום שכל ודעת ושתצליחו להגיע לכלל הבנה ולכלל הצבעה.

ראובן ריבלין: החוק, אחת משתיים: או יאושר או יידחה, אבל בהחלט אין עליו עוד מחלוקות שהיו קיימות לפני כן.

ראובן ריבלין: תודה רבה לכם.

משה גפני: תודה.

משה גפני: אדוני היושב ראש, אני רוצה לומר רק דבר אחד.

משה גפני: ראשית, אני מודה לך על ההבנות ועל הסיכומים שהיו בעניין הזה.

משה גפני: אני רוצה לומר לחברי הוועדה ולך אדוני יושב ראש הכנסת שאנחנו מנסים בכל העת בחוק ההסדרים – ניסינו את זה גם בפעם הקודמת, אבל השנה ביתר שאת – בחילוקי דעות לנסות להגיע לפשרות ולהגיע להסכמות.

משה גפני: אחד הדברים המרכזיים שעמדו ביסוד המחלוקת של חוק עידוד השקעות הון, שכולם מסכימים שהוא חוק טוב, היה הנושא הזה של התעשיות הביטחוניות ומה שאתה הבאת עכשיו, אני גם קראתי את זה – מי שירצה לראות את זה, אני כמובן אאפשר לו ואם הוא יבקש צילום, אני אתן לו .

ראובן ריבלין: שיראה אצלך.

משה גפני: בסדר.

משה גפני: הוועדה ביקשה להגיע להסכמה בנושא של התעשיות הביטחוניות, הבעיה הזאת נפתרה וירדה מהפרק.

יעקב אדרי: איך?

משה גפני: יש סיכום אתם.

משה גפני: זאת אומרת, בהסכמה.

משה גפני: אתה יכול לראות את זה.

משה גפני: הגיעו להסכמה.

משה גפני: זה ירד מסדר היום.

משה גפני: אמרתי אתמול לגבי רפאל והיום זה גם לגבי התעשייה האווירית.

חיים אורון: לא מפריטים.

חיים אורון: הבעלים מדבר עם הבעלים.

משה גפני: אני מודה לך אדוני יושב ראש הכנסת.

ראובן ריבלין: תודה רבה לכם.

משה גפני: ברשותך, אנחנו נמשיך את הדיון.

ראובן ריבלין: וגם תצביעו.

משה גפני: כן.

משה גפני: אמנון כהן צריך לצאת לחתונה של אחיו.

משה גפני: מי שיחליף אותו זה חבר הכנסת מיכאלי.

משה גפני: את ההסתייגות שלך תעלה, תשמע את התשובה ונראה מה אנחנו עושים הלאה.

אמנון כהן: תודה.

אמנון כהן: אני צריך את מנכ"ל משרד התעשייה ואת משרד האוצר.

אמנון כהן: בנושא של עידוד השקעות הון, הגשתי הסתייגות.

אמנון כהן: אזורים בהם הממשלה רוצה לעודד תעסוקה והם לא מוגדרים כאזורים מוכי אבטלה, אבל עדיין הממשלה רוצה לעודד שם תעסוקה, אמרתי שאני אכניס הסתייגות שתהיה לשר התעשייה את האופציה, בשיתוף שר האוצר, שאם מישהו מהמפעלים ירצה להקים שם סניף או איזושהי חברת היי-טק, יקבל עדיפות כאזור עדיפות לאומית א' והטבות במענקים.

אמנון כהן: ראיתי את המסלולים שיש למשרד התעשייה ואלה מסלולים נפלאים בנושא תעסוקה, אבל הנושא של מענקים למפעלים באזורים הללו בהם רוצים לעודד תעסוקה, אין את המענקים כי הם מעדיפים אולי ללכת לאזור פריפריה.

אמנון כהן: קיימתי דיונים עם גם משרד התעשייה וגם עם משרד האוצר והנושא הזה חשוב שלא יהיה רק בגדר סיסמאות ושהממשלה רק תאמר שאנשים יצאו לעבוד אלא שתיתן כלים לצאת לעבודה.

אמנון כהן: אני כאן בא לסייע לממשלה.

אמנון כהן: אם הממשלה לא מקבלת את מה שאני אומר, היא רק פועלת בסיסמאות ובאמת לא רוצה לעודד תעסוקה.

אמנון כהן: יותר נוח לה לומר שהחרדים או הערבים, המגזרים האלה, לא רוצים לצאת לעבוד.

אמנון כהן: אמרו לי שיש פתרון ואם יש פתרון, לא צריך את ההסתייגות הזאת ואני מברך על כך, אבל אני לא רואה את הפתרון.

משה גפני: יש פתרון?

ערן פולק: כן.

ערן פולק: אני אענה על החלק היותר טכני ומנכ"ל משרד התעשייה אולי ידבר על המטרות כי אני חושב שהמטרות של המשרד הן מאוד דומות למה שדובר.

אמנון כהן: דומות להצעה שלי.

אמנון כהן: מטרות הממשלה.

ערן פולק: אנחנו אמרנו לחבר הכנסת כהן, ואין שום בעיה לומר את זה גם לפרוטוקול, שלהבנתנו חוק עידוד השקעות הון במתכונתו המוצעת בשילוב עם מסלולי הסיוע המינהליים או המינהלתיים שיש במשרד התעשייה והתקציב שהוקצב לכך בשנתיים הקרובות במסגרת התקציב, נותנים מענה מלא לדרישה או לבקשה של חבר הכנסת אמנון כהן.

ערן פולק: מה שניתן וכנראה צריך לעשות זה לבחון – ואנחנו אמרנו שאנחנו נהיה מוכנים ואפילו נרצה לעשות את זה – האם המסלולים הקיימים נותנים מענה לכל סוגי הישובים או המקרים בהם צריך לגעת, ואם נאפיין מקרה כזה, נתאים את אחד המסלולים או אפילו נקים מסלול חדש.

ערן פולק: זה כמובן בשיתוף פעולה של שני המשרדים במסלול המינהלי.

ערן פולק: לכן אנחנו לא חושבים שצריך לתקן את החוק ולהכניס את ההסתייגות הזאת.

שרון קדמי: בהמשך למה שאמר ערן.

אמנון כהן: תתמקד בבקשה בנקודה שאם תעלה איזושהי בעיה וירצו להקים מפעל במקום מסוים שהממשלה רוצה לתת שם פתרון תעסוקתי בגלל ייחודיות כזאת או אחרת, האם יש לך פתרון.

שרון קדמי: התשובה היא כן.

שרון קדמי: במסגרת תיקון החוק אנחנו אישרנו מספיק כלים מינהליים שלא מצריכים תיקון חוק על מנת לייצר כלי ייחודי לאזור ייחודי.

שרון קדמי: מה לעשות, לצערנו יש אזורים ייחודיים שלא נופלים בהגדרה שהחוק החליט.

שרון קדמי: אם נדע לזהות אותם ונדע לזהות אותם, נדע לייצר יחד עם משרד האוצר כלים מינהליים שיאגדו כמה וכמה.

שרון קדמי: לא בהכרח רק תעסוקה, אלא זאת יכולה להיות תעסוקה, זה יכול להיות תעשייה.

אמנון כהן: מענקים לתעשייה.

שרון קדמי: כל הנגזרות של זה.

שרון קדמי: מענק, סבסוד שכר, סיוע במעונות יום, אזור תעשייה, הכשרה מקצועית.

מירי רגב: אם כל כך טוב, למה יש הגירה שלילית לכיוון המרכז?

שרון קדמי: במידה שנזהה את המקום, ואנחנו נזהה את המקום, נייצר את הכלי.

שרון קדמי: זאת ההסכמה ונוכל לעשות את זה בכלים המינהליים שיש לנו.

שרון קדמי: אני לא רואה עם זה שום בעיה.

שרון קדמי: לשאלתך, התשובה היא כן, חד משמעית.

אמנון כהן: את יכולה להוריד את ההסתייגות שלי.

אמנון כהן: חבר הכנסת ציון פיניאן מחליף את היושב ראש בניהול הישיבה

ערן פולק: מאחר שכבר הוקמה ועדת משנה לעניין תעשייה ותעסוקה, מה שאנחנו מציעים זה שהוועדה הזאת תנהל מעקב אחרי הסעיף הספציפי הזה.

אמנון כהן: תודה.

אמנון כהן: אני מודה לך.

אמנון כהן: אני יושב ראש ועדת המשנה ואנחנו נקדם את הנושאים הללו.

אמנון כהן: תודה רבה.

ציון פיניאן: רונית תירוש.

רונית תירוש: רציתי דווקא שהיושב ראש ישמע אותי כי רציתי להזכיר לו שאתמול הוא אמר שהיום אין דיונים אלא יש רק הצבעות.

רונית תירוש: כל ההתנהלות כאן של הרגע האחרון, שמנסים להגיע להסכמות, אני חושבת שזה לא מכובד אלא אם כן מבינים שכאשר לוחצים אותנו ומתישים אותנו, בסוף אנחנו גם מתפשרים.

רונית תירוש: לעניין עצמו.

רונית תירוש: אנחנו ביקשנו אתמול תשובה - וצריך לומר כן או לא ואם כן, אז מה התשובה – לנושא של הכרייה והעיבוד, אם יש באפשרותם.

רונית תירוש: אני ממקדת את העניין של כי"ל.

רונית תירוש: יש כאן הרבה מאוד אנשים שאיכפת להם מכי"ל ולא בגלל הבעלים אלא בגלל העובדים שהם עובדי הנגב.

רונית תירוש: מה לעשות, יש לנו בעיה עם זה ואנחנו לא יודעים איך לפתור אותה.

רונית תירוש: אתה ציון הגשת איזשהו מתווה שהוא פוגע בהם במידה פחותה.

רונית תירוש: אני לא יודעת מה התשובה על זה.

רונית תירוש: אנחנו ביקשנו לדעת אם יש להם מנגנון שיגיד מה הפרופורציה בין הכרייה לעיבוד אבל לא קיבלנו תשובה.

רונית תירוש: גם תשובה שלא הבאנו תשובה היא תשובה, ובוא נצביע.

רונית תירוש: חבל על הזמן.

יעקב אדרי: רגע.

יעקב אדרי: אני זוכר שכאשר דיברו על חוק עידוד השקעות הון, אמרו שיביאו מפה.

יעקב אדרי: כולם דיברו על מפה.

יעקב אדרי: ג'ומס, אני צודק או לא?

חיים אורון: לא.

יעקב אדרי: על מה דובר?

מירי רגב: יש הבדל בין חוק עידוד השקעות הון, שגם אמרו שיביאו מפה.

יעקב אדרי: אני זוכר שאמרו שיביאו מפה.

קריאה: אזורי עדיפות לאומית.

יעקב אדרי: אם ג'ומס אומר לא, אז לא.

חיים אורון: על מה הדיון עכשיו?

רונית תירוש: במקום שירה בציבור, אנחנו מדברים.

רונית תירוש: חבר הכנסת ציון פיניאן מחליף את היושב ראש בניהול הישיבה

יעקב אדרי: עוד לא נכנסתי למהות החוק.

יעקב אדרי: ציון, האם בנושא חוק עידוד השקעות היה איזה שיפור לטובת הפריפריה?

ציון פיניאן: השאלה נרשמה.

ציון פיניאן: תקבל תשובה.

ציון פיניאן: יש עוד מישהו שרוצה להתייחס?

מירי רגב: אנחנו מחכים ליושב ראש או מצביעים על ההסתייגויות?

רונית תירוש: עד שהוא לא יחזור, לא נצביע.

ציון פיניאן: דבר תורה, בבקשה.

ציון פיניאן: חבר הכנסת וקנין.

יצחק וקנין: בפרקי אבות כתוב שכל שחכמתו קודמת ליראתו, אין חכמתו מתקיימת, וכל שיראתו קודמת לחכמתו, חכמתו מתקיימת.

יצחק וקנין: הדבר הזה תפס אותי פעם אחרי הרצח של רבין ובדיוק באותו שבוע הייתי צריך לתת דרשה לפני ציבור לא דתי.

יצחק וקנין: הייתה בדיוק פרשת שבוע, בה נרצח ראש הממשלה זיכרונו לברכה, ושם כתוב שאברהם אבינו ירד למצרים והוא אמר לשרה שתאמר שהיא אחותו ולא תגיד שהיא אשתו.

יצחק וקנין: אמרי נא אחותי את למען ייטב לי בעבורך וחייתה נפשי בגללך.

יצחק וקנין: פעם שנייה אברהם יורד לאבימלך וגם שם הוא אומר לשרה שתאמר שהיא אחותו ושלא תאמר שהיא אשתו.

יצחק וקנין: אברהם אומר מה שהוא אומר.

יצחק וקנין: אבימלך מסתכל – וישקף אבימלך בעד החלון, רש"י כותב שראה שבעצם זאת לא מערכת של אח ואחות אלא זאת מערכת של בעל ואישה – ואז הוא מזדעזע.

יצחק וקנין: בלילה הקדוש ברוך הוא נגלה אליו ואומר לו שיישמר לו פן תדבר עם האיש מכאן כי נביא הוא.

יצחק וקנין: בבוקר פונה אבימלך לאברהם ושואל אותו מה ראית כי עשית זאת, מה עלה לך בראש שאמרת שהיא אחותך ולא אשתך.

יצחק וקנין: עונה לו אברהם כך: אמרתי רק אין יראת ה' במקום הזה והרגוני על דבר אשתי.

יצחק וקנין: רש"י כותב  שזה למעט, ואם אתה רוצה לרבות, אתה אומר גם, לרבות את האחרים.

יצחק וקנין: אומר לו אברהם: אמרתי רק.

יצחק וקנין: אתם חכמים.

יצחק וקנין: אתם נבונים, אתם יודעים את כל התורה בעל פה, אבל אם אין בכם יראת שמים והרגוני על דבר אשתי.

יצחק וקנין: אחד מגדולי בעלי המוסר שירד לגרמניה, עמד מול הגרמנים ואמר: איך יכול להיות שעם כזה נאור וחכם מכל הבחינות, העם הגרמני הוא לא איזה שבט קניבלים מאפריקה, הטכנולוגיה הגרמנית, קראו לגרמנים ייקים, בכל פרמטר הגרמנים היו למעלה, בעליונות, טכנולוגיה, מוזיקה, מה שתרצו, ואיך יכול להיות שהמתתם שואה כזאת על עם, ולא רק על ישראל אלא על הכלל?

יצחק וקנין: 54 מיליון מתו במלחמת העולם.

יצחק וקנין: איך עשיתם דבר כזה?

יצחק וקנין: איך יכול להיות עם כזה רוצח באופן מזוויע כזה?

יצחק וקנין: הוא אומר: הכל יש בכם, חכמה יש בכם, תבונה יש בכם, טכנולוגיה יש בכם, ואם אין יראת ה', והרגוני על דבר אשתי.

יצחק וקנין: הרוצח של יצחק רבין היה עם כיפה על הראש.

יצחק וקנין: הוא לא היה אדם חילוני.

יצחק וקנין: איך יכול להיות?

יצחק וקנין: הרי כתוב בתורה לא תרצח.

יצחק וקנין: איך הוא עושה דבר כזה?

יצחק וקנין: אמרתי, רבותיי, אם אין בו יראת ה', והרגוני על דבר אשתי.

יצחק וקנין: לא יעזור כלום וזה לא ישנה.

יצחק וקנין: דהיינו, כל שחכמתו קודמת ליראתו, החכמה הזאת לא מתקיימת.

יצחק וקנין: זה כלל שקבעו רבותינו בפרקי אבות ופרקי אבות זאת חכמה.

יצחק וקנין: מי שקורא את כל הפרקים, יודע שזאת ממש דרך ארץ קדמה לתורה.

יצחק וקנין: אמרתי את זה היום בחוק הטיס אותו אני מוביל כי היה שם איזה משהו שהחכמה לא נמצאת במקום אחד תמיד.

יצחק וקנין: אני אומר שיש יראת ה', אנחנו יכולים להיות בטוחים שאנחנו בסדר, אבל אם  אין יראת ה', זה לא משנה מה הדרגה, כמה חכמה שלך, איך הטכנולוגיה שלך, אוי ואבוי לאן שהגרמנים הגיעו מכוח שלא היה להם יראת ה', שהפכו להיות יותר משבט קניבלים באפריקה, אוכלי אדם לא היו עושים את מה שהם עשו.

יצחק וקנין: זה רק להראות שלא תמיד החכמה היא ערובה לכך שאדם נוהג על פי כללים שנדרשים מהחברה.

יצחק וקנין: לא החכמה אלא צריך יראת ה' כי בלי יראת ה' אין כלום.

ציון פיניאן: תודה.

ציון פיניאן: יישר כוח.

יעקב אדרי: בקואליציה הזאת יש הרבה חכמה, אבל אין יראה.

יעקב אדרי: היו"ר משה גפני:     	אנחנו עושים הפסקה בעידוד השקעות הון, אבל תכף נחזור לזה.

יעקב אדרי: אני חוזר לסעיף אחד שצריך לסיים אותו.

יעקב אדרי: הישיבה הופסקה בשעה 18:40  וחודשה בשעה  18:50

משה גפני: שר האוצר כאן.

רונית תירוש: אני רוצה לומר משהו לשר האוצר.

משה גפני: קודם שר האוצר יאמר כמה משפטים.

רונית תירוש: אולי נחדד לו איפה הבעיה שלנו כאן כי כולנו רוצים לסיים את זה.

מירי רגב: שגית, את ההסתייגות שלי ושל ציון אני רוצה כהסתייגות דיבור במליאה.

משה גפני: רבותיי, אני חוזר לעידוד השקעות הון.

משה גפני: אני מודה לשר האוצר שהסכים על פי הזמנתי לבוא לוועדה לפרק של עידוד השקעות הון.

משה גפני: החוק הזה הוא ליבת חוק ההסדרים, אחד מהחוקים המרכזיים בעניין של עידוד השקעות הון.

שלי יחימוביץ': גם אחד החוקים הטובים המעטים בחוק ההסדרים.

משה גפני: לא, יש חוקים טובים בחוק ההסדרים, יש פחות טובים, יש רעים.

משה גפני: בסדר.

משה גפני: זה חוק טוב.

משה גפני: אדוני השר, אני מבקש ממך אם אתה יכול בשניים-שלושה משפטים, לפני שניכנס לפרטים, לומר על החוק הזה משהו.

יובל שטייניץ: כן.

יובל שטייניץ: אני לא אתייחס לפרטי החוק כי היו כאן דיונים עקיפים וגם היו הרבה שיחות.

יובל שטייניץ: אני רק רוצה לומר בשניים-שלושה משפטים.

יובל שטייניץ: אדוני היושב ראש, חברי הוועדה הנכבדים, מדובר בחוק בעל חשיבות קריטית, גם לכלכלת ישראל בכלל וגם לפריפריה.

רונית תירוש: אין ויכוח.

יובל שטייניץ: משרד התעשייה ומשרד האוצר ישבו על החקיקה הזאת – אני רוצה שתדעו – והקימו ועדה מקצועית.

יובל שטייניץ: במשך שמונה חודשים עיבדו משרד האוצר ומשרד התעשייה את החוק הזה.

יובל שטייניץ: הייתה ועדה מקצועית לעילא ולעילא בראשות מנכ"ל האוצר חיים שני ומנכ"ל משרד התעשייה  המסחר והתעסוקה קדמי שיושב כאן.

יובל שטייניץ: בוועדה עצמה השתתפו גורמים מקצועיים וגם נציגות בכירה של התעשיינים בישראל.

יובל שטייניץ: כלומר, החוק הזה גובש ביחד עם התעשיינים לאחר יותר משמונה חודשי עבודה, כולל איגוד התעשיינים שהיה חבר פעיל בוועדה וזה לא שהתייעצו אתו אלא שהוא ישב בוועדה, כלומר, התעשיינים ישבו אתנו בוועדה.

אורי אריאל: מי מהם היה?

יובל שטייניץ: נציג התעשיינים.

יובל שטייניץ: רובי גינל, נציג התעשיינים שליווה את עבודת הוועדה מתחילתה ועד סופה.

יובל שטייניץ: נוצר כאן חוק עידוד השקעות הון מודרני בלי בירוקרטיה עם המון שקיפות.

יובל שטייניץ: אני יכול לומר לכם שהמתכונת של החוק הזה זוכה  לשבחים עצומים גם בארץ וגם בעולם.

יובל שטייניץ: אני רוצה לומר בצורה הכי ברורה.

יובל שטייניץ: שמעתי היום לשמחתי שראש עיריית באר שבע הוציא הודעת תמיכה בחוק מתוך הבנה – וזאת גם הייתה המגמה בחוק – שהחוק הזה הוא טוב לכלכלת ישראל בכלל והוא טוב לנגב ולגליל.

יובל שטייניץ: אני מבקש מהוועדה הנכבדה לתמוך בחוק הזה בלי קשר לאופוזיציה-קואליציה כי  זה אחד החוקים הנכונים ביותר והחשובים ביותר לעתיד מדינת ישראל.

יובל שטייניץ: כולנו פוליטיקאים ואני רוצה לומר את זה בצורה מאוד ברורה.

יובל שטייניץ: חברת כימיקלים לישראל היא חברה מעולה, מצוינת, עם הנהלה מקצועית ועם עובדים מקצועיים ורציניים לעילא ולעילא.

יובל שטייניץ: בסופו של דבר אנחנו צריכים להיות מסוגלים לחוקק במדינת ישראל חוקים בצורה עניינית ואין לך חוק, כמה שהוא מיטיב, שתמיד הוא מיטיב עם חלק יותר ואולי עם חלק פחות.

יובל שטייניץ: אין לך חוק שכולם נהנים ממנו במידה שווה.

יובל שטייניץ: אני מבקש.

יובל שטייניץ: אני אומר לכם שזה ממש חשוב וזאת לא צריכה להיות קואליציה-אופוזיציה, חברי הוועדה הזאת גם ידעו בעבר להתגבר על עניינים כאלה, כאשר גם חברי ליכוד מהאופוזיציה בקדנציה הקודמת הצביעו בעד חוקים ממשלתיים שהיו טובים ולא נגעו לשאלה הבסיסית של תקציב כן או לא, שזה תמיד מתחלק לאופוזיציה-קואליציה.

יובל שטייניץ: אדוני היושב ראש, אמרתי דברים קצרים.

יובל שטייניץ: אני מאוד מבקש את תמיכת הוועדה בחוק הזה.

יובל שטייניץ: תודה.

משה גפני: תודה אדוני שר האוצר.

משה גפני: אני מבקש לומר לחברי הוועדה מה הם הנושאים שהיו שנויים במחלוקת ואני רוצה את ההתייחסות לגביהם.

זבולון אורלב: מתחיל דיון עכשיו בבעיות האלה?

משה גפני: תהיינה הצבעות.

משה גפני: אני עובר אחד לאחד כי נצטרך להכריע בהם.

שלי יחימוביץ': על החוק מצביעים כמכלול?

משה גפני: כן.

משה גפני: קודם על ההסתייגויות אבל אני קודם כל רוצה לעבור בקצרה.

משה גפני: אנחנו יודעים איפה אנחנו עומדים בעולם.

משה גפני: קודם כל, הייתה הבעיה המשפטית, האם לחוק הזה יש החרגת חברות להפקת מחצבים וכל מה שנלווה לעניין הזה, האם זה עומד מבחינה חוקתית, האם יש הסכמה של היועץ המשפטי לממשלה שאנחנו יכולים לחוקק חוק מכיוון שכפי שאמר שר האוצר, החוק מיטיב עם חלק ועם חלק הוא לא מיטיב.

משה גפני: השאלה היא האם זה עומד מבחינה חוקתית.

משה גפני: בוועדה היה המשנה ליועץ המשפטי לממשלה אבי ליכט והוא הודיע באופן ברור שהשוויון הוא לא בחוק היסוד, והוא צודק, ושוויון, אם הוא נעשה באופן מידתי ולגופו של עניין ועם הסבר מדויק, הוא אכן חוקתי.

משה גפני: הוא קבע שהחוק הזה הוא חוקתי.

משה גפני: מבחינה משפטית התגברנו על הבעיה.

משה גפני: הבעיה השנייה הייתה החרגת החברות הממשלתיות ובכלל זה החרגת החברות הביטחוניות.

משה גפני: היה כאן יושב ראש הכנסת והביא את המכתב.

משה גפני: לעניין הזה יש פתרון.

משה גפני: יש את שינוי שיעורי המס.

משה גפני: לגבי שינוי שיעורי המס, אני מבין שהייתה הסכמה ואני מבקש שמישהו יציג אותה.

ערן פולק: כפי שאמרתי אתמול בדיון.

ערן פולק: בשנתיים הראשונות, מה שמופיע בהצעת החוק, בשנים 2011 ו-2012, שיעורי המס יהיו 16 אחוזים במרכז ו-10 אחוזים באזור פיתוח א'.

ערן פולק: בשנתיים הבאות, בשנים 2013 ו-2014  השיעורים יהיו 12.5 אחוזים במרכז ו-7 אחוזים באזור פיתוח א'.

ערן פולק: החל משנת 2015 – יותר מוקדם ממה שאמרנו קודם – במרכז השיעורים יהיו 12 אחוזים ובאזור פיתוח א' הם יהיו 6 אחוזים.

משה גפני: התעשיינים הסכימו לזה?

ערן פולק: כן.

משה גפני: לא, שרגא ברוש לא הסכים.

משה גפני: יש שינויי נוסח?

משה גפני: מי מביא את שינויי הנוסח?

חיים אורון: אלה המדרגות.

משה גפני: לא שמתי לב שיש עוד דבר.

משה גפני: אנחנו דיברנו על כך שהמפה, דהיינו הכללים – דיברנו על זה בכפר המכבייה – יהיו בתוך החוק.

משה גפני: בהתחלה משרד האוצר לא הסכים, אבל הם הסכימו לכך שזה ייכלל בתוך החוק.

משה גפני: יש תיקוני נוסח של משרד האוצר.

שגית אפיק: יש תיקונים שונים לנוסח שמונח בפניכם.

שגית אפיק: עמוד 41, פרק י"ג, עידוד השקעות הון.

שגית אפיק: אנחנו עוברים לעמוד 43, פסקה (ב) שעוסקת בענייני ניגוד עניינים.

שגית אפיק: הוסבר לנו על ידי האוצר שהתוספת שמרחיבה  את נושא ניגוד העניינים לגבי טיפול על ידי חבר המינהלה בעניינים מחוץ לישיבות המינהלה, ייצור להם בעיה גדולה מאוד משום שזה יביא למצב שכל חברי המינהלה יהיו בניגוד עניינים.

שגית אפיק: לכן המלים בסעיף קטן (ד) "או המטופל על ידו או מטיפול בעניין כאמור גם מחוץ לישיבות המינהלה" – יורד.

שגית אפיק: אנחנו עוברים לעמוד 49, לדברים שאמר היושב ראש.

תמים עבדלחאלים: סעיף 40ד.

שגית אפיק: הוועדה ביקשה שתחומי האזורים עד היום היו קבועים בצו לעידוד השקעות הון, שהיה מתפרסם על ידי השרים באישור ועדת הכספים של הכנסת, הוועדה ביקשה שהקריטריונים האלה, תחומי האזורים האלה, ייכנסו בתוספת לחוק.

שגית אפיק: בתחילה הבקשה של הוועדה הייתה שהתוספת תהיה בחוק באופן קבוע ותמידי, כאשר השרים, באישור הוועדה, יוכלו לשנות אותה מעת לעת ואם ייגרע ממנו ישוב מסוים, תהיה לו האופציה, אם יורע מעמדו, לשנה נוספת של הטבות.

שגית אפיק: אמרו נציגי הממשלה שהבקשה הזאת, שאמנם יוצרת יציבות, תיצור להם בעיה משום שהיא תיצור תוספת של תחומי אזורים ברשימת ישובים שהיא קבועה לזמן שעלול להיות ארוך מדיי ולכן הם ביקשו שתהיה את האופציה שהתוספת תפקע אחת לשנתיים.

שגית אפיק: מה שבסופו של דבר הוסכם זה על הנוסח הבא: שתחומי האזורים יהיו לפי הקבוע בתוספת השנייה.

שגית אפיק: "השרים, שהם שר האוצר ושר התעשייה, יפרסמו באתר האינטרנט של משרד התעשייה, המסחר והתעסוקה מעת לעת את רשימת הישובים שמתקיימים בהם התנאים הקבועים בתוספת השנייה".

שגית אפיק: עד היום, מכיוון שהצו קובע את תחומי האזורים בלבד, עלתה טענה במהלך הדיונים בוועדה שישנם ישובים שהם לא יודעים האם הם נכללים או לא נכללים בתוספת ולכן התווספה כאן האופציה, לבקשת הוועדה, שיפורסם באתר האינטרנט מי הם הישובים שנמצאים בתחומי האזורים שייכללו בתוספת.

שגית אפיק: סעיף קטן (ב) יהיה:     "השרים, באישור ועדת הכספים של הכנסת, רשאים לשנות את התוספת השנייה ואולם לא תיקבע תוספת לתקופה שתפחת משנתיים.

שגית אפיק: יצא ישוב או אזור שנכלל בתחומי האזורים הקבועים בתוספת השנייה עקב ביטולה, פקיעתה או שינויה, או מאחר שאינו עומד עוד בתנאים הקבועים בה, יראו מפעל שנכלל בתחום אותו ישוב או אזור טרם יציאתו מתחום התוספת כאמור ושהורע מעמדו בעקבות כך כאילו התוספת ממשיכה לחול עליו למשך שנה נוספת.

שגית אפיק: השרים האמורים בפסקה (2) להגדרה השרים – שאלו שר התיירות ושר האוצר – רשאים לקבוע תחומי אזורים מיוחדים".

תמים עבדלחאלים: לשנה אחת נוספת.

שגית אפיק: אמרתי שנה.

שגית אפיק: לא תוספת שנה.

שגית אפיק: התוספת היא לשנתיים.

שגית אפיק: סעיף קטן (ב) הוא שנתיים.

שגית אפיק: הרעת מעמד היא לשנה נוספת כפי שהסכמנו.

אברהם מיכאלי: אבל התוספת היא כללית או ראשונה או שנייה?

שגית אפיק: התוספת היא התוספת השנייה.

אברהם מיכאלי: כי לא כתוב התוספת השנייה.

אברהם מיכאלי: ב-(ג) כתוב: בוטלה התוספת אבל לא כתוב שנייה.

שגית אפיק: הקראתי עכשיו התוספת השנייה.

שגית אפיק: אני הקראתי משהו קצת אחר.

שגית אפיק: לכן הקראתי את הכל.

שגית אפיק: עכשיו אנחנו עוברים לעמוד 62.

שגית אפיק: זאת התוספת ולמעשה לתוספת הזאת אנחנו הוספנו את הצו שהובא לועדה השנה, שנה ראשונה במועדו, לפני תחילת שנת הכספים, טרם פקיעתו של הצו הקודם, ולתוספת הזאת התווסף:     	"תחומי אזורי פיתוח יהיו כמפורט להלן.

שגית אפיק: (1)	תחומי רשויות מקומיות במחוזות ירושלים, הדרום, הצפון ובנפת חיפה שמתקיימים בהם שני אלה:     	(א)	רמה חברתית כלכלית נמוכה לפי אשכול 1 עד 3. 	 (ב)	שיעור אבטלה שנתי ממוצע של 10 אחוזים ומעלה.

שגית אפיק: תנאי זה לא יחול על רשות מקומית שהיא מועצה אזורית.

שגית אפיק: (2)	העיר ירושלים, לגבי מפעלים עתירי טכנולוגיה.

שגית אפיק: (3)	אזורי תעשייה מרחביים בתחומי מחוז הצפון, מחוז הדרום והעיר ירושלים ואולם בנפת אשקלון רק אזורי תעשייה מרחביים בתחומי הרשויות המקומיות שבהן רמה חברתית-כלכלית נמוכה לפי אשכול 1 עד 4. בפסקה זו, אזור תעשייה מרחבי – אזור תעשייה ששטחו בהתאם לתוכנית בניין עיר מאושרת המיועדת לתעשייה, מאה דונם לכל הפחות.

שגית אפיק: (4)	אזורי תעשייה ביישובי מיעוטים.

שגית אפיק: בפסקה זו – יישובי מיעוטים, ישוב ששמונים אחוזים מתושביו אינם יהודים על פי נתוני הלשכה המרכזית לסטטיסטיקה.

שגית אפיק: (5)	שדרות ויישובי עוטף עזה.

שגית אפיק: בפסקה זו יישובי עוטף עזה – הישובים במועצות האזוריות שער הנגב, חוף אשקלון, שדות נגב ואשכול אשר בתיהם כולם או חלקם שוכנים עד שבעה קילומטרים מגדר המערכת המקיפה את רצועת עזה וכן אזור תעשייה מרחבי כהגדרתו בפסקה (3) שמבנם כולם או חלקם שוכנים עד שבעה קילומטרים מהגדר האמורה".

שגית אפיק: עד כאן זה היה אזור פיתוח א' לגביו אנחנו מדברים על שיעורי המס המופחתים.

חיים אורון: יש כאן משהו מהמצב הקיים.

שגית אפיק: לא. זה הצו שהובא על ידי שר האוצר ושר התעשייה לפני מספר שבועות.

שגית אפיק: לפני שבועיים.

משה גפני: עמוד 63.

שגית אפיק: עמוד 63.

שגית אפיק: תחומי אזור פיתוח ב'.

שגית אפיק: "תחומי הרשויות המקומיות במחוזות ירושלים, הדרום והצפון ונפת חיפה שמתקיימים בהם שני אלה:     	(א)	רמה חברתית-כלכלית נמוכה לפי אשכול 4.     (ב)	שיעור אבטלה שנתי ממוצע של 8 אחוזים ומעלה.

שגית אפיק: תנאי זה לא יחול על רשות מקומית שהיא מועצה אזורית".

אורי אריאל: אדוני היושב ראש, זה כולל את ביתר עילית למשל?

דוד רותם: זה כולל את ביתר עילית לפי סעיף 4, ששמונים אחוזים לפחות מתושביו הם לא יהודים.

משה גפני: לשאלתך, בודקים.

שגית אפיק: אני מוסיפה עכשיו סעיף שלא מופיע אצלכם.

שגית אפיק: "מי שנכלל באזור פיתוח א' או ב' לפי העניין והורע מעמדו לפי הוראות התוספת, יחולו עליו".

שגית אפיק: אני אגיד את העיקרון.

שגית אפיק: יש כאן בקשה של משרד האוצר ומשרד התעשייה שתחול הוראה שקיימת היום בצו לעידוד השקעות הון ואנחנו נמצא את הדרך להחיל אותה בתוספת, והעיקרון אומר שמי שנכלל באזור פיתוח א' או ב' לפי התוספת והורע מעמדו בשלב מסוים משום שהתוספת שונתה, ימשיכו לחול עליו הוראות החוק לגבי אישור תוכנית השקעה להקמת מפעל באזור פיתוח למשך שלוש שנים מיום תחילתה של התוספת.

שגית אפיק: לגבי תוכנית השקעה בהרחבת מפעל קיים, באזור כאמור.

תמים עבדלחאלים: הסיכום היה שאנחנו מאמצים את הצו הקיים ומכניסים אותו כמו שהוא לתוך התוספת.

תמים עבדלחאלים: בצו הקיים, יש סעיף 6 בצו היום שמתייחס  לאותם ישובים שהיו אזורי עדיפות א' או ב' עד שנת 2002 וכדי לא לגרוע מאותם ישובים שנקבע שעדיין יחול עליהם ההסדר המיטיב, ביקשנו להכניס את ההסדר הזה לתוך התוספת.

תמים עבדלחאלים: אנחנו לא משנים שום דבר.

תמים עבדלחאלים: זה הצו כמו שהוא והיום אנחנו פשוט מכניסים אותו.

משה גפני: בסדר גמור.

שגית אפיק: "הגדרות.

שגית אפיק: בתוספת זאת –      אזור תעשייה – שטח המיועד לתעשייה לפי תוכנית לפי חוק התכנון והבנייה, התשכ"א-1965.

שגית אפיק: אשכול – דירוג הרמה החברתית-כלכלית לפי פרסומי הלשכה המרכזית לסטטיסטיקה.

שגית אפיק: מפעל עתיר טכנולוגיה – מפעל אשר 13 אחוזים לפחות מעובדיו הם מהנדסים ובעלי תואר אקדמי במדעי הטבע, החברה או הרוח.

שגית אפיק: שיעור אבטלה – השיעור הממוצע העדכני לפי פרסומי שירות התעסוקה".

שגית אפיק: התוספת, בכל פעם התוקף שלה יהיה לשנתיים, כמו שאמרתי קודם לכן, וגם התוספת הזאת שהקראנו אותה עכשיו, אנחנו נקבע הוראה שתאמר שהתוקף שלה הוא לשנתיים בלבד, כאשר בתום השנתיים, כאשר היא תפקע, השרים יצטרכו לבוא לאישור ועדת הכספים על מנת לקבוע את תחומי האזורים מחדש.

חיים אורון: אני רוצה לשאול שאלה לפרוטוקול.

חיים אורון: כל מה שהקראת לנו עכשיו איננו משנה את הגיאוגרפיה לעומת המצב הקיים.

שגית אפיק: נכון.

חיים אורון: אין כאן שום שינוי אלא מעתיקים את המצב הקיים.

שגית אפיק: נכון.

משה גפני: זה מה שדרשנו וזה מה שמופיע.

חיים אורון: ואין כאן תוך כדי זה שינויים.

שגית אפיק: לא. אין שינוי.

שגית אפיק: לא הוצא שום דבר.

קריאה: לשאלתו של חבר הכנסת אורי אריאל, ביתר עילית נכללת באזור פיתוח א'.

שגית אפיק: אני רוצה לומר כדי שיהיה בהיר ויהיה בהיר גם לאוצר.

שגית אפיק: אני רוצה להבהיר שכוונת הוועדה הייתה ונשארה - למרות שאנחנו הופכים את תוקף התוספות כך שהן יהיו תקפות לשנתיים בלבד -  שיהיה מדובר בתהליך שהוא חוזר חלילה.

משה גפני: נכון.

שגית אפיק: זאת אומרת, גם אם התוספת הזאת תפקע בעוד שנתיים, כאשר בסופו של דבר יגיעו השרים ויבקשו את אישור הוועדה לתוספת חדשה, זה ימשיך שוב ושוב ושוב.

שגית אפיק: זאת ההסכמה ואנחנו נמצא את הדרך לנסח את זה כך.

שגית אפיק: נעבור להסתייגויות.

משה גפני: הנוסח נגמר.

משה גפני: רבותיי, אנחנו עוברים להסתייגויות.

שגית אפיק: הסתייגות ראשונה של קבוצת חד"ש, רע"מ-תע"ל וקבוצת בל"ד.

שגית אפיק: נמצא כאן מישהו מטעמם?

משה גפני: לא.

שגית אפיק: אז היא תהפוך להסתייגות לדיבור.

שלי יחימוביץ': שגית, אני הוספתי הסתייגות דיבור?

משה גפני: תוסיפי הסתייגות דיבור לשלי יחימוביץ.

שגית אפיק: הסתייגות של קבוצת מר"צ.

שגית אפיק: חבר הכנסת חיים אורון, יש לך בקשה שבין מטרות חוק לעידוד השקעות הון, תהיה המטרה של עידוד עובדים למעבר לאזורי עדיפות לתקופות ממושכות.

שגית אפיק: אני צודקת?

חיים אורון: לפי דעתי זאת הצעה טובה.

משה גפני: רבותיי, ההסתייגות של קבוצת מר"צ בראשות חיים אורון שמצטרפת אליה, כמו שדיברנו בהתחלה, סיעת קדימה.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

רונית תירוש: אדוני היושב ראש, לא נוכל להסביר לשר על מה ההסתייגות שלנו?

משה גפני: אני אתן לך.

משה גפני: האמת היא שזה לא מקובל, אבל אני אאפשר לך.

שגית אפיק: הייתה הסתייגות לחברי הכנסת ציון פיניאן, אמנון כהן ושלי יחימוביץ לגבי תנאי היצוא.

זאב אלקין: אמנון ביקש להוריד את זה.

משה גפני: אתם מסירים את ההסתייגות?

ציון פיניאן: את ההסתייגות הזאת אני מסיר.

שגית אפיק: גם בשם אמנון אתם מסירים?

משה גפני: מסירים את ההסתייגות.

שגית אפיק: ההסתייגות מוסרת.

שגית אפיק: לגבי ההסתייגויות לגבי מפעלים ביטחוניים.

שגית אפיק: כל מי שהסתייג, אתם מסירים את ההסתייגויות?

מירי רגב: אני מסירה את ההסתייגויות, לאור ההסכם אליו הגיעו אתן.

מירי רגב: אני מברכת על זה.

ציון פיניאן: גם אני מסיר.

שגית אפיק: כל ההסתייגויות לגבי מפעל ביטחוני יורדות.

שגית אפיק: חברת הכנסת פניה קירשנבאום ביקשה שהתוספת תהיה בחקיקה ראשית.

טמיר כהן: היא לא כאן.

שגית אפיק: לכן אני הופכת לה את זה להסתייגות לדיבור, כי הפשרה שהושגה הייתה יחד אתה.

שגית אפיק: יש כאן הסתייגויות לגבי שיעורי המס ואנחנו למעשה לא הקראנו את השיעורים החדשים שהוצעו כאן.

שגית אפיק: עמוד 55, סעיף 51טז.

שגית אפיק: היום כתוב בו: "נמצא המפעל המועדף באזור פיתוח א', 8 אחוזים" וייכתב בו: "החל בשנת 2015 ואילך נמצא המפעל המועדף באזור פיתוח א', יהיו לגביו 6 אחוזים, ולגבי אזור שאינו אזור פיתוח א', יישארו 12 אחוזים".

שגית אפיק: בעמוד 64, בהוראת השעה: בשנים 2011 ו-2012, יישאר 10 אחוזים ו-15 אחוזים, כפי שמופיע בסעיף בחוק.

שגית אפיק: לגבי השנים 2013 ו-2014, לגבי אזור פיתוח א' זה יהיה 7 אחוזים, לגבי אזור שאינו אזור פיתוח א' זה יהיה 12.5 אחוזים במקום מה שרשום כאן.

מירי רגב: מה היום המס במרכז?

קריאה: מס החברות?

קריאה: 24 אחוזים.

מירי רגב: אז אנחנו מיטיבים גם עם המרכז.

משה גפני: לא מרעים.

שגית אפיק: חברי הכנסת שהסתייגו לשיעורים של המס.

שגית אפיק: אתם נשארים בהסתייגויות שלכם או שאתם מסירים אותן?

ציון פיניאן: תורידי.

שגית אפיק: הסתייגות של אמנון כהן ושלי יחימוביץ.

שגית אפיק: תכף אני אגיע אליך.

שלי יחימוביץ': יש לי הסתייגות שאני רוצה להעלות את מס החברים.

שגית אפיק: נגיע אליה.

שגית אפיק: זה לא כאן.

שגית אפיק: הסתייגות של חבר הכנסת ציון פיניאן, אמנון כהן ושלי יחימוביץ.

שגית אפיק: חבר הכנסת פיניאן, אתה מסיר את ההסתייגות?

ציון פיניאן: כן.

שגית אפיק: חברת הכנסת מירי רגב, את מסירה את ההסתייגות שלך.

שגית אפיק: חבר הכנסת שי חרמש לא נמצא כך שזאת תהיה הסתייגות דיבור.

שגית אפיק: חברי הכנסת דניאל בן-סימון, עמיר פרץ, איתן כבל וראלב מג'אדלה.

שגית אפיק: קבוצת חד"ש, רע"מ-תע"ל, לא נמצאים כאן.

שגית אפיק: חבר הכנסת אורון, קבוצת מר"צ, יש לך הסתייגות.

חיים אורון: את 8-6 תבטלי.

חיים אורון: אבל את 12-16 תשאירי.

חיים אורון: אני רוצה להסביר ליושב ראש ולשר שאני מציע, זה מתאים גם להצעה שלי בנושא המסים, לא להוריד את מס החברות ואם מס החברות לא ירד, אז 16 זה פער נכון מ-24 והפער בין 16 ובין 8 בפריפריה, מדגים את הרצון שלנו לעזור לפריפריה, ואני בטוח שמירי תצביע אתי.

משה גפני: להצביע על ההסתייגות הזאת?

חיים אורון: כן.

שגית אפיק: במקום 12 אחוזים יהיו 16 אחוזים.

משה גפני: אנחנו מצביעים על ההסתייגות של חבר הכנסת חיים אורון.

משה גפני: ה צ ב ע ה     ההסתייגות לא התקבלה

שגית אפיק: יש לך הסתייגות נוספת לגבי מפעל מועדף מיוחד, לגבי שינוי התנאים שלו.

חיים אורון: אני נותן סף יותר נמוך.

שגית אפיק: כן.

שגית אפיק: במקום 450 מיליון שקלים יהיה 250 מיליון שקלים.

שגית אפיק: במקום 100 מיליון שקלים, יהיה 90 מיליון שקלים.

שגית אפיק: בדרישה של העסקה של 250 עובדים אתה מסתפק בהעסקה של 200 עובדים על מנת להיחשב למפעל מועדף מיוחד שיוכלו להחיל עליו את ההוראות שקבועות במסלול.

חיים אורון: נכון.

חיים אורון: את יכולה להצביע על כל אלה ביחד.

שגית אפיק: בסדר.

שגית אפיק: אתה מקטין את ההטבה מחמישה אחוזים לשלושה אחוזים.

חיים אורון: למפעל מועדף מיוחד.

חיים אורון: תצביעו אתי, אתם הרי בעד הורדת מסים.

משה גפני: אנחנו מצביעים על ההסתייגות של חיים אורון.

משה גפני: ה צ ב ע ה     ההסתייגות לא התקבלה

שגית אפיק: יש הסתייגות של חברת הכנסת רונית תירוש.

רונית תירוש: אני מבקשת להסביר לשר.

רונית תירוש: ההבחנה כאן נעשתה בין היתר לגבי חברות שבעצם משתמשות באוצרות המדינה וממילא הן לא יעזבו את הארץ כי אין להן ארץ אחרת ואין להן היכן לכרות את מה שהן כורות כאן.

רונית תירוש: לכן אפשר להכות בהן, ואולי בצדק.

רונית תירוש: אני אומרת את זה גם בציניות וגם לא בציניות.

רונית תירוש: יחד עם זאת, בכי"ל יש שילוב של שני דברים: הכרייה, שמקובל עלי שמאחר שממילא הם בידיים שלנו, הם שבויים, הם לא ילכו לשום מקום, לא משנה איזה מס חברות נחיל עליהם, לא משנה כמה גזרות נטיל עליהם וניקח מהם הטבות, הם יישארו.

רונית תירוש: אבל כי"ל גם משלבת את נושא הייצור, העיבוד, איך שלא נקרא לזה.

רונית תירוש: על זה ממילא אתם מסכימים שבתושבי הנגב בוודאי צריך לעודד אותם, לא את תושבי הנגב אלא את הטייקונים שיבואו לשם לתת ייצור לעובדי הנגב.

רונית תירוש: היה כאן ויכוח.

רונית תירוש: אם הייתם נותנים איזה תמהיל, ואני אומרת שכל מספר זוכה כי אף אחד כאן לא יכול להגיד איזה אחוז מהסך הכל הוא כרייה ואיזה אחוז הוא יצור.

רונית תירוש: אם הייתם מציעים איזשהו תמהיל, כל תמהיל שתציעו אני מצביעה.

משה גפני: אנחנו מצביעים על הסתייגויות.

משה גפני: הם לא מציעים.

משה גפני: מה את מציעה?

רונית תירוש: אני רוצה שישקלו.

רונית תירוש: אני רוצה להציע ולהיות הגונה כי החוק הוא חוק טוב, ש-70 אחוזים הם כרייה ו-30 אחוזים הם ייצור, ובהתאם לזה ייתנו את ההטבות.

רונית תירוש: תאמינו לי שהלכתי על המינימום.

רונית תירוש: ככל שאני הגונה עם ההצעה הזאת בהסתייגות, אני מבקשת שהשר כן ישקול את זה.

משה גפני: ערן, אתם מסכימים להסתייגות הזאת?

ערן פולק: לא.

יובל שטייניץ: בדקנו את הדברים האלה במשך שמונה חודשים.

יובל שטייניץ: על פניו יש הגיון במה שאת אומרת ואני מאוד מעריך את מה שאת אומרת, אבל אנחנו לא יכולים להסכים להסתייגות הזאת ואני לא אתחיל לפרט עכשיו כי זה פותח דיון חדש.

יובל שטייניץ: אני אומר לך שדברים כאלה ודומים נבדקו לעומק.

רונית תירוש: כלומר, תגזלו את ההטבה מכל העשייה של כי"ל?

יובל שטייניץ: לא. ההחרגה היא רק על העניין של משאב הטבע, של הכרייה.

יובל שטייניץ: הדברים האלה, גם במדינות אחרות, מטופלים אחר כך על ידי רשויות המס.

יובל שטייניץ: גם במדינות אחרות בהן יש חוקים דומים, רשויות המס אחר כך מטפלות בזה.

רונית תירוש: כלומר, יכול להיות מצב שהתמהיל הזה או טוב יותר יקרה ממילא?

יובל שטייניץ: דה פקטו יכול להיות שזה מה שיקרה, אבל גם במדינות אחרות בהן בדקנו זה נעשה על ידי רשויות המס ולא בחקיקה כי הדברים גם גמישים והם משתנים אחר כך וצריך להתאים את זה.

רונית תירוש: אני בכל זאת מתעקשת שההסתייגות תירשם כהצעה של תמהיל ושנצביע עליה.

ערן פולק: רק להשלים ולהבהיר את דברי השר.

ערן פולק: הנוסח הקיים היום הוא נוסח שמופיע בהצעה ולהבנתנו עושה את ההבחנה הזאת בצורה הנכונה.

ערן פולק: אני אומר שלדעתנו ועמדתנו ההבחנה כפי שהיא מופיעה בנוסח שקיים היום היא ההבחנה המדויקת.

ערן פולק: מצד אחד היא נותנת את ההבחנה ומצד שני היא משאירה את הגמישות לפקידי השומה, לשומה של המסים אחר כך על מנת שהתוצאה תהיה הטובה ביותר.

חיים אורון: מה לגבי האפשרות להתקין תקנות אחרי החקיקה?

ערן פולק: זה לא עניין של תקנות.

ערן פולק: זאת שומת מס.

יובל שטייניץ: הפרופורציות יכולות לפעמים להשתנות.

יובל שטייניץ: לכן בדקנו גם במדינות אחרות, וברוב המדינות משאירים את זה לרשויות המס כי גם הפרופורציות  בין כרייה וייצור יכולות להשתנות עם השנים.

משה גפני: אנחנו מצביעים על ההסתייגות של רונית תירוש.

משה גפני: ה צ ב ע ה     ההסתייגות לא התקבלה

שגית אפיק: הסתייגות של חברת הכנסת שלי יחימוביץ לגבי מס החברות, על חברה להפקת מחצבים.

שגית אפיק: להעלות את מס החברות ל-25 אחוזים.

שלי יחימוביץ': אני יודעת שאני אצביע לבדי עבור ההסתייגות הזאת, אבל נוכח זעקות השבר והלחצים הבלתי נסבלים של כימיקלים, חשבתי – ואני חושבת שזה מובן מאליו – שגם בסופו של התהליך, כשמס החברות שיושת עליהם יהיה 17 אחוזים, עדיין מדובר במס החברות הנמוך ביותר שהם יכלו לקבל בכל העולם.

שלי יחימוביץ': אני חושבת שזה מס חברות נמוך מדיי על חברה שתוצרתה נחצבת מתוך אוצרות הטבע של מדינת ישראל, וכפי שיש היום דיון מחדש במיסוי על הגז, כך צריך להטיל  מיסוי גבוה יותר על כימיקלים ועל כל חברה אחרת שמתפרנסת מהמחצבים ששייכים לציבור כולו.

שלי יחימוביץ': לכן ההסתייגות שלי אומרת שמס החברות שיושת על כימיקלים לישראל יהיה 25 אחוזים.

משה גפני: אנחנו מצביעים על ההסתייגות של חברת הכנסת שלי יחימוביץ.

משה גפני: בעד - 3

שגית אפיק: ההסתייגות האחרונה שמשולבת בשני סעיפים, היא של חבר הכנסת ציון פיניאן.

שגית אפיק: לפי ההסתייגות הזאת, לגבי מכרה ומפעל אחר להפקת מחצבים יחולו ההטבות לפי פרק עידוד השקעות הון בשיעור של מחצית משווי ההטבות שניתנות לפי הפרק למפעל אחר שעומד בתנאים.

מירי רגב: גם הסתייגות שלי.

שגית אפיק: גם של חברת הכנסת מירי רגב.

מירי רגב: אני מבקשת בכל מקרה להשאיר את זה כהסתייגות דיבור במליאה.

שגית אפיק: צריך להצביע עליה.

שגית אפיק: אי אפשר להפוך אותה לדיבור כי היא מהותית.

חיים אורון: מה זה אומר במתמטיקה?

שגית אפיק: לא יודעת במתמטיקה.

שגית אפיק: זה אומר חצי.

שגית אפיק: זה אומר חמישים אחוזים.

ציון פיניאן: ראשית, אני רוצה לומר שזה חוק מצוין וחוק טוב מאוד אבל כאשר אתה נותן הטבות במשך עשרות שנים למפעל כלשהו, לבוא להוציא את הכל בבת אחת, זה עושה לא טוב.

ציון פיניאן: לכן ההצעה שלנו היא בנושא ההטבות.

ציון פיניאן: היום כי"ל מקבלת בין 400 ל-500 מיליון שקלים הטבות, וההצעה היא להחיל את ההטבות של אזור מרכז, לא תל אביב אלא מרכז, שכי"ל תהנה מהן.

ציון פיניאן: התוצאה תהיה שהם יינזקו בכ-70 אחוזים מההטבות, במיוחד כאשר יש להם התחייבות להעסיק כ-500 עובדים חדשים.

חיים אורון: אני לא מבין מה ההצעה.

מירי רגב: איפה יש עוד אנשים שמעסיקים כל כך הרבה עובדים בנגב?

מירי רגב: כי"ל הוא מפעל עוגן  בנגב.

שלי יחימוביץ': על מכתשים-אגן די שתקתם.

מירי רגב: לא, לא שתקנו.

משה גפני: מירי, תסבירי את ההסתייגות.

מירי רגב: כי"ל הוא מפעל עוגן בנגב והוא מעסיק כ-7,000 עובדים.

מירי רגב: לא ראיתי שהאוצר בא ופיתח כמה מפעלים בנגב.

מירי רגב: יש לנו בעיה קשה של תעסוקה בנגב.

מירי רגב: במקום ללכת ולעשות דווקא ולמנוע מהם הטבות, אנחנו צריכים להראות איך אנחנו מגיעים לאיזושהי פשרה אתם.

מירי רגב: אני בכלל לא חושבת שצריך לתת הטבות מס, להוריד את מס החברות לאזור תל אביב, אלא צריך להוריד את כל המפעלים לאזור הנגב והגליל, אבל על זה נדבר בהזדמנות אחרות וכנראה זה לא הדיון עכשיו.

מירי רגב: אני אומרת שאם אנחנו הולכים על העניין הזה ומורידים את מס החברות ל-12 אחוזים במרכז, בואו ניתן גם לכי"ל את אותן הטבות שאנחנו נותנים במרכז.

מירי רגב: לא יכול להיות שמפעל עוגן שמעסיק 7,000 עובדים יפטר אותם.

משה גפני: לכן את מציעה שאף על פי שהם נמצאים בנגב, הם יקבלו את הטבות המס.

רונית תירוש: לא אף על פי אלא בגלל שהם נמצאים בנגב.

רונית תירוש: שנלך לקראתם.

משה גפני: את לוקחת בחשבון שאם ההסתייגות שלך מתקבלת, שלך ושל ציון, האוצר עלול למשוך את החוק.

מירי רגב: כן.

משה גפני: אני חושש מהעניין.

יצחק וקנין: אני אעזור להם למשוך אותו.

משה גפני: למה?

משה גפני: זה חוק מצוין.

מירי רגב: החוק הוא מצוין אבל הם היו צריכים להגיע לפשרה כמו שהגיעו לגבי התעשיות הביטחוניות.

מירי רגב: הם היו צריכים להגיע לאותה פשרה עם כי"ל ועובדה שהגיעו לפשרה עם התעשיות הביטחוניות.

משה גפני: זאת ועדה פלורליסטית.

משה גפני: אנחנו מצביעים על ההסתייגות של חבר הכנסת ציון פיניאן וחברת הכנסת מירי רגב.

משה גפני: ה צ ב ע ה     בעד – 10     נגד – 5     ההסתייגות התקבלה

שלי יחימוביץ': רביזיה.

משה גפני: רגע.

משה גפני: השר ביקש להתייחס.

משה גפני: בסדר.

משה גפני: ביקשת רביזיה, הרביזיה התקבלה.

משה גפני: אדוני השר.

שגית אפיק: הבקשה לרביזיה התקבלה.

משה גפני: בקשתה לרביזיה התקבלה.

יובל שטייניץ: רבותיי, אדוני היושב ראש, חברי הוועדה.

יובל שטייניץ: אני מבקש רגע של הקשבה.

יובל שטייניץ: נאמר כאן על ידי רבים, כולל על ידי ידידי וחברי ציון פיניאן, שמדובר בחוק טוב ואפילו חוק מצוין.

יובל שטייניץ: זאת הדעה הרווחת בין התעשיינים, בין המומחים, בין כולם.

יובל שטייניץ: אני רוצה להבהיר, עם כל הכבוד וכל ההערכה, שאני אאלץ למשוך את החוק הזה או לפצל ולמשוך אותו.

יובל שטייניץ: החוק הזה, חוק עידוד השקעות הון, נועד לדבר אחד והוא לקחת את סל ההטבות שהמדינה נותנת, שיש לו ערך כספי, ולמקד אותו באותן חברות, באותם חלקי חברות שיש להם אופי גלובלי שעלולים לעבור מכאן למדינות אחרות או שאנחנו רוצים למשוך ממדינות אחרות לכאן.

יובל שטייניץ: לכן כל חברה אחרת, אם זאת כימיקלים לישראל או שטראוס או תנובה ואין ספור חברות אחרות, שתקבל עידוד בלי שאנחנו זקוקים לעידוד על פי המטרות של החוק, זאת פגיעה באפקטיביות של החוק כי סל ההטבות קטן בצורה משמעותית וכמובן שכאשר אומרים על חברה אחת שאין מחילים כלל כזה, זה יהיה גם על חברות אחרות ויש עוד חברות במעמד דומה, ואולי חלק גם יותר קטנות או יותר גדולות שזה יחול גם עליהן.

יובל שטייניץ: עם כל ההערכה שלי, זאת התרסקות של החוק.

יובל שטייניץ: לכן אני אומר גם על דעת שר התעשייה שדיבר אתי לפני הדיון, אני אומר לכם כאן באופן ברור -  ואני מבקש מחברי הוועדה לאפשר לנו להמשיך עם החקיקה הזאת לטובת עם ישראל ומדינת ישראל – שאני אאלץ למשוך את החוק עם כל הצער שבדבר.

יובל שטייניץ: השקענו בו שמונה חודשים, שני משרדי ממשלה עם התעשיינים בישראל, עם הארגון היציג של התעשיינים בישראל וזה חוק טוב גם למדינת ישראל וגם לתעשייה, חוק שיביא מקומות עבודה למדינת ישראל, וזה חוק טוב לנגב ולגליל.

יובל שטייניץ: זה חוק מרכזי.

יובל שטייניץ: אני מבקש מחברי הוועדה, אני אומר לכם שגם לי איכפת מכימיקלים לישראל ומעובדיה, כמו שאיכפת לכולם כאן, ואני יודע איזה לחצים הגיעו אלי וזה לא היה קל גם בשבילו, ואני בטוח שאם הגיעו אלי, הגיעו גם אל חברים כאן.

יובל שטייניץ: אני פונה אליכם בשמי ובשם שר התעשייה, בשם שני המנכ"לים שהשקיעו חלק עצום מהעבודה שלהם – שרון קדמי וחיים שני – במשך שמונה חודשים אחרונים בחוק הזה.

חיים אורון: גם בשם ראש הממשלה?

יובל שטייניץ: גם בשם ראש הממשלה.

יובל שטייניץ: החוק הזה עבר בממשלה פה אחד, החוק הזה חשוב לכלכלת ישראל והוא חוק שיכול לקדם את כלכלת ישראל בכלל ואת כלכלת הנגב והגליל בפרט.

יובל שטייניץ: אדוני היושב ראש, אני פונה אליכם בבקשה, אל תאלצו אותנו למשוך את החוק הזה.

יובל שטייניץ: אתה יודע שאני בא לוועדה הזאת ברצון ואני אהיה גם מחר בבוקר, אבל אף פעם לא באתי לדיון על חוק ספציפי בכל השנתיים האחרונות אם לא הייתי חושב שהנושא הזה הוא קריטי והוא קריטי.

יובל שטייניץ: אני מבקש מכם בכל לשון של בקשה, זה חוק טוב מאוד.

יובל שטייניץ: יכולות להיות כל מיני מחלוקות על סעיפיו, אבל זה חוק טוב מאוד.

יובל שטייניץ: ציון ידידי, מירי, עם כל הכבוד וכל ההערכה העצומה וכל התודה שיש לי אליך על העבודה המצוינת שאתה עושה כאן כרכז הקואליציה, אנחנו נאלץ למשוך את החוק הזה.

יובל שטייניץ: אני מבקש מכם, גם ממי שחושב שההסתייגות היא טובה מאוד, הטוב מאוד לפעמים הוא האויב של הטוב.

יובל שטייניץ: מבחינתנו זאת פרימה מוחלטת של כל המבנה הלוגי של החוק וגם המבנה הכלכלי שלו.

יובל שטייניץ: אנחנו לא נוכל להסכים לחוק עם ההסתייגות.

יובל שטייניץ: לכן אני פונה אליכם ומבקש ממכם – מאחר שהוצעה כאן רביזיה – להצביע פה אחד בעד החוק הזה ולא לגרום נזק למדינת ישראל.

משה גפני: תודה רבה אדוני השר.

משה גפני: חבר הכנסת אלקין.

זאב אלקין: אדוני היושב ראש, אדוני השר, אני חושב שאין מחלוקת בחדר הזה על כך שזה חוק טוב ומיטיב.

זאב אלקין: לכן אני מניח שהוועדה לא תסכן את החוק.

זאב אלקין: בכל זאת אני מבקש ממך אדוני היושב ראש הפסקה לחמש דקות להתייעצות של חברי כנסת, חברי הוועדה עם השר.

זאב אלקין: \

רונית תירוש: תחסוך מאתנו את ההפסקה.

משה גפני: אני עושה הפסקה לשלוש דקות.

משה גפני: התייעצות של חברי הכנסת אצלי בחדר.

משה גפני: הישיבה הופסקה למספר דקות

משה גפני: אני מחדש את הישיבה.

משה גפני: אנחנו מצביעים על הרביזיה.

משה גפני: ה צ ב ע ה     בעד – הרוב     נגד – 1     הרביזיה התקבלה     אנחנו מצביעים על אישור חוק עידוד השקעות הון כפי שהובא על ידי הממשלה עם השינויים שנעשו בו.

חיים אורון: לא. צריך להצביע על ההסתייגות.

משה גפני: אנחנו מצביעים על ההסתייגות.

משה גפני: הרביזיה שהתקבלה של חברת הכנסת יחימוביץ הייתה לדון מחדש בעניין של ההסתייגות.

רונית תירוש: עכשיו צריך להצביע על ההסתייגות של חבר הכנסת ציון פיניאן.

שגית אפיק: הרביזיה שהתקבלה, משמעותה דיון מחדש על ההסתייגות שהתקבלה בוועדה קודם לכן, ההסתייגות של חבר הכנסת ציון פיניאן.

זאב אלקין: אני רוצה לפנות לחבר הכנסת ציון פיניאן.

רונית תירוש: יש פנייה נרגשת של יושב ראש הקואליציה למרכז הקואליציה בוועדת הכספים.

זאב אלקין: אני מציע, ציון.

זאב אלקין: ניסינו ללכת למהלך הזה וכולנו ביחד הצבענו בעד הרביזיה כי הבנו שזה מכשיל את החוק.

זאב אלקין: אין כאן מחלוקת בקואליציה לגבי הנושא עצמו אבל גם אין מחלוקת, כפי שראינו, לגבי הצורך לאשר את החוק.

זאב אלקין: לכן אני מציע שתמשוך את ההסתייגות כי לא נראה לי שזה יהיה נכון שנצביע נגדה.

רונית תירוש: הוא רוצה הפסקה של חמש דקות.

חיים אורון: לפי דעתי אי אפשר.

חיים אורון: ההסתייגות היא כרגע במצב שהיא התקבלה.

זאב אלקין: לפיכך אנחנו לא מצביעים על ההסתייגות אלא על נוסח חדש של החוק.

רונית תירוש: צודק.

רונית תירוש: אי אפשר למשוך את ההסתייגות.

רונית תירוש: יש רביזיה.

משה גפני: גבירתי היועצת המשפטית.

משה גפני: מה שקרה עכשיו זה שהתקבלה הסתייגות.

משה גפני: ההסתייגות הזאת נמצאת עכשיו בתוך החוק.

שגית אפיק: נכון.

משה גפני: הייתה רביזיה של חברת הכנסת שלי יחימוביץ לגבי ההסתייגות שהתקבלה.

משה גפני: הרביזיה התקבלה.

משה גפני: אני רוצה עכשיו להצביע על ההסתייגות שהתקבלה.

שגית אפיק: אתה מצביע על נוסח החוק שהשתלבה בו ההסתייגות שהתקבלה.

משה גפני: אני רוצה להפיל את ההסתייגות עכשיו.

זאב אלקין: אתה יכול להציע נוסח אחר.

משה גפני: אדוני השר, יהיה בסדר.

משה גפני: יהיה בסדר.

משה גפני: התגברנו על בעיות יותר קשות.

שגית אפיק: אתה מצביע על נוסח, על הסעיף המקורי של כי"ל מול הצבעה על נוסח על חברה להפקת מחצבים, הנוסח המקורי שהביאה הממשלה שחברה להפקת מחצבים מוחרגת מחוק לעידוד השקעות הון, מול נוסח שבו חברה להפקת מחצבים זכאית לחמישים אחוזים הטבות במס לפי חוק לעידוד השקעות הון.

משה גפני: מי שמצביע בעד, מצביע בעד הנוסח המקורי.

חיים אורון: אין בעד ונגד.

חיים אורון: צריך להצביע או-או.

שלי יחימוביץ': צריך להצביע מי בעד החוק בנוסחו ומי בעד החוק עם ההסתייגות

משה גפני: מכיוון שהרביזיה התקבלה, אני מצביע מחדש על ההסתייגות.

משה גפני: מי בעד ההסתייגות?

משה גפני: ה צ ב ע ה     ההסתייגות לא התקבלה

חיים אורון: אין תמיכה של אף אחד?

משה גפני: רונית תירוש ויעקב אדרי.

משה גפני: חבר הכנסת פיניאן נמנע.

ציון פיניאן: אחרי ששמעתי את דבריו של שר האוצר, החלטתי להימנע.

רונית תירוש: סוף סוף אנחנו נהנים מהיותנו באופוזיציה.

חיים אורון: אני מבקש לרשום הסתייגות דיבור למירי רגב.

משה גפני: אני עובר להצבעה על חוק עידוד השקעות הון.

שגית אפיק: מצביעים על פרק עידוד השקעות הון, סעיפים 55 עד 58 נוסח שהוקרא עם התיקונים עליהם דובר, לפי הנוסח שמונח לפניכם.

משה גפני: אנחנו מצביעים.

משה גפני: ה צ ב ע ה     פרק עידוד השקעות הון, סעיפים 55 עד 58 – אושר     	שלושה נמנעו.

משה גפני: פרק עידוד השקעות הון התקבל.

משה גפני: אני עובר לסעיף האחרון בחוק ההסדרים, סעיף 75 – תחילה.

משה גפני: יש הסתייגויות לסעיף הזה?

רונית תירוש: שלנו.

רונית תירוש: של שלושתנו, חברי הכנסת מהאופוזיציה.

יובל שטייניץ: היושב ראש, אני רוצה להודות לך ולוועדה.

יובל שטייניץ: אני מודה לכם.

יובל שטייניץ: תודה רבה.

משה גפני: תודה רבה.

שגית אפיק: בתוך סעיף 46(7) מתוכו הוועדה פיצלה את העברת המידע שעוסק בתמ"ת, יש עוד חלקים שמופיעים לכם בנוסח והם מחוקים.

שגית אפיק: נדמה לי שזה נמצא בעמוד 19.

שגית אפיק: כשאתה מקיים הצבעה על סעיף התחילה, תקיים את ההצבעה ביחד עם החלקים שהוועדה החליטה לוותר עליהם ועל מחיקתם והעברת מידע לרשויות המקומיות.

משה גפני: בסדר.

משה גפני: רבותיי, מי בעד אישור סעיף התחילה?

משה גפני: סעיף התחילה כולל בהצבעה הזאת את המחיקה של מה שהיה לגבי המידע.

משה גפני: מי בעד אישור ההצעה כפי שהובאה על ידי היועצת המשפטית של הוועדה וכפי שמופיע בסעיף התחילה?

משה גפני: ה צ ב ע ה     סעיף התחילה – אושר     נמנע אחד.

חיים אורון: גפני, רביזיה.

משה גפני: אנחנו מצביעים על הרביזיה של חיים אורון.

משה גפני: ה צ ב ע ה     הרביזיה לא התקבלה     	תודה רבה.

משה גפני: הישיבה נעולה.